فرانسانین اکولوژی ترانسفورماسیون ناظیری کریستف بچو اؤلکه‌ده یئرآلتی سولارین سویه‌سی‌نین مؤوسومی نورما‌لاردان آشاغی اولدوغونو و یایین قوراق کئچه‌جگینی بیلدیریب.
او دئییب: "اؤلکه بو یای قوراق‌لیقلا اوزلشه بیلر. خصوصیله فرانسانین رونا وادیسی و آغ دنیزی ساحل‌لری کیمی گونئی بؤلگه‌لرینده قوراق‌لیق ریسکی ایله باغلی جدی ناراحات‌لیق‌لار وار. سویا قناعت ائدیلمه‌لی‌دیر. اؤلکه‌نین یئر آلتی سولاری‌نین 66 فایزی ژوئن آیی اوچون نورما‌دان آشاغی دوشوب، آرتیق 15 بولگه‌ده  سودان ایستیفاده‌یه جدی محدودیت‌لر باشلاییب. کئچن ایل قوراق‌لیق سببیندن باش وئرن مئشه یانغین‌لاری بو یای تکرارلانما ریسکی ایله اوز-اوزه‌دیر".
قئید ائدک کی، فرانسا پرزیدنت رهبرلیگی‌نین "گؤرونمه‌میش ایقلیم حادثه‌سی" آدلاندیردیغی کئچن ایلکی مئشه یانغین‌لاری 72 مین هکتار اراضییه تأثیر گؤسترمیش و تخمینن 60 مین اینسانین تخلیه‌سینه سبب اولموشدو.
